open-index/open-wikipedia-markdown huggingface dataset:
נתיב הו צ'י מין

**נתיב הו צ'י מין** הוא נתיב יבשתי, שעבר מהרפובליקה הדמוקרטית של וייטנאם (צפון וייטנאם) לדרום וייטנאם דרך לאוס וקמבודיה.

במלחמת וייטנאם שימש הנתיב כציר לוגיסטי משמעותי לטובת ההתקפות על דרום וייטנאם והכוחות האמריקאים. משך המסע לדרום קוצר בעזרת הנתיב משישה חודשים לשבוע. הנתיב קרוי על שם מייסד ומנהיג צפון וייטנאם, הו צ'י מין.

השם ניתן על ידי ארצות הברית. ככל הנראה מקור השם הגיע ממלחמת הודו-סין, שם היה ציר לוגיסטי ימי של הווייטמין שנקרא "נתיב הו צ'י מין", זמן קצר לאחר שנת 1960, עם התפתחות הנתיב הנוכחי, סוכנות התקשורת הצרפתית (AFP) הודיעה שנפתח נתיב מצפון לדרום שכונה "La Piste de Hồ Chí Minh". הנתיב עבר ברובו בלאוס. הוא כונה על ידי הקומוניסטים "דרך האספקה האסטרטגית" על שם השם הווייטנאמי של הרי הרכס האנמיטי במרכז וייטנאם. הקומוניסטים הגדירו את השביל כמערב טרנג סון (לאוס) או מזרח טרנג סון (וייטנאם). לפי ההיסטוריה הרשמית של הסוכנות לביטחון לאומי, מערכת השבילים הייתה "אחד ההישגים הגדולים של ההנדסה הצבאית של המאה העשרים". השביל הצליח לספק לכוחות הלוחמים בדרום ביעילות, הישג צבאי שאין שני לו, אף על פי שהיה אתר ההפצצה האינטנסיבי ביותר בהיסטוריה, עם פצצות שנפלו בממוצע כל שבע דקות.

## מקורות השביל
חלקים ממה שהפך לשביל היו שבילים רגילים פרימיטיביים שהיו קיימים במשך מאות שנים ואפשרו סחר. האזור דרכו התפתלה המערכת היה מהמאתגרים ביותר בדרום מזרח אסיה: אזור מיושב בדלילות של הרים גבוהים בגובה 500–2400 מטר, ג'ונגל ויערות גשם טרופיים צפופים. במלחמת הודו-סין הראשונה, המסלולים נקראו "הצעדה דרומה", "הצעדה המזרחית", "הצעדה המערבית" ו"צעדת הצפון". במהלך המלחמה הראשונה שמר וייט מין על תקשורת ולוגיסטיקה בין הצפון לדרום על ידי הרחבת מערכת השבילים, וכינה את המסלולים "קו אספקה חוצה מערב" (פעל בדרום וייטנאם, קמבודיה ותאילנד) ו"קישור טרנס-אינדוצינה" (פעל בצפון וייטנאם, לאוס ותאילנד).

## קישורים חיצוניים

* הרצאה: נתיב הו צ'י מין הגאוני והידוע לשמצה, באתר TED
* 

## הערות שוליים

קטגוריה:מלחמת וייטנאם
קטגוריה:דרכים וכבישים
יחסי בוטסואנה–ספרד

**יחסי בוטסואנה–ספרד** הם היחסים הדיפלומטיים הרשמיים שבין **[[בוטסואנה|רפובליקת בוטסואנה]]** לבין **[[ספרד|ממלכת ספרד]]**.

## היסטוריה
היחסים הדיפלומטיים שבין רפובליקת בוטסואנה לבין ממלכת ספרד הם יחסים דיפלומטיים מלאים. היחסים שבין המדינות כוננו ב-29 באפריל 1981. היחסים תוארו על ידי משרד החוץ הספרדי כ"חמים אך מוגבלים": קהילה קטנה יחסית של ספרדים במדינה, סחר מוגבל במגזרים אחדים, ומספר טיולים של בכירים ספרדים וביקורים רשמיים רמי דרג.

הייצוא הספרדי המסחרי לבוטסואנה מהווה בדרך כלל פחות מ-0.01% מכלל הייצוא הספרדי. הייצוא חווה גדילה משמעותית בשנת 2009 הודות לרכישת שלושה מטוסים ספרדים, שניים מסוג CN-235 ואחד מסוג EADS-CASA. גם הייבוא הספרדי מבוטסואנה מהווה חלק קטן מאוד מכלל הייבוא שלה.

בשונה ממדינות רבות באפריקה, לא מתקיימות בבוטסואנה תוכניות ספרדיות לשיתוף פעולה ופיתוח ומיזמים אחרים.

## נציגויות דיפלומטיות
* ספרד אינה מיוצגת בבוטסואנה בדרג השגרירות. ספרד מיוצגת בבוטסואנה בדרג הקונסולרי באמצעות קונסוליה רשמית שהיא מחזיקה בגאבורונה, בירת המדינה. ספרד האמינה את שגרירותה שבוינדהוק, בירת נמיביה הסמוכה, על בוטסואנה.
* בוטסואנה אינה מיוצגת בספרד בדרג השגרירות. בוטסואנה מיוצגת בספרד בדרג הקונסולרי באמצעות קונסוליה רשמית שהיא מחזיקה במדריד, בירת המדינה.

## קישורים חיצוניים
* Ficha de Botsuana, אתר משרד החוץ הספרדי

## הערות שוליים

קטגוריה:ערכים ללא קטגוריות פיזיות - יחסי חוץ
קייל אוריילי

**קייל גרינווד** (באנגלית: **Kyle Greenwood**; נולד ב-1 במרץ 1987) הידוע יותר בשם הבמה שלו, **קייל אוריילי** הוא מתאבק אמריקאי, המופיע בארגון ההיאבקות All Elite Wrestling (AEW). הוא מוכר בעיקר בשל תקופתו בארגון ההיאבקות WWE, בתוכנית NXT, שבו היה חבר בקבוצת The Undisputed Era (לצד אדם קול, בובי פיש ורודריק סטרונג).

אוריילי מוכר בעיקר בשל התקופה שלו בארגון Ring of Honor, שבו היה פעם אחת אלוף העולם של ROH ושלוש פעמים אלוף הזוגות של ROH. כמו כן, אוריילי עבד עבור הארגון היפני New Japan Pro-Wrestling בנוסף לארגונים עצמאיים שונים, כשהבולט ביניהם הוא Pro Wrestling Guerrilla, שבו כיהן פעם אחת כאלוף העולם של PWG וזוכה טורניר "הקרב של לוס אנג'לס" לשנת 2013.

## חיים אישיים

לאוריילי יש סוכרת מסוג 1. הוא ציין את ברט הארט, טושיאקי קוואדה, רויס גרייסי ומוחמד עלי כדמויות שהשפיעו עליו. במהלך ילדותו, הוא התחרה במספר ענפי ספורט כולל היאבקות, הוקי קרח, פוטבול, לקרוס, קיקבוקס, ג'ו ג'וטסו, גלישת שלג ורוגבי. בזמן שהתאמן להיות מתאבק מקצועי, הוא עבד כטבח במסעדה מקומית.

## השתתפותו במדיה

אוריילי ערך את הופעת הבכורה שלו במשחק ההיאבקות WWE 2K19.

## אליפויות והישגים
[שמאל|200px|ממוזער|אוריילי כאלוף הזוגות של ROH וכ[אליפות העולם של PWG|אלוף העולם של PWG במהלך אירוע של ארגון עצמאי, יוני 2014]]
* **הישגים בארגון ההיאבקות All Elite Wrestling - AEW**
** קרב קזינו באטל רויאל (2022)
* **הישגים בארגון ההיאבקות High Risk Wrestling - HRW**
** אליפות הזוגות של HRW (פעם אחת)  - עם בובי פיש
* **הישגים בארגון ההיאבקות New Japan Pro Wrestling - NJPW**
** אליפות הזוגות של IWGP (פעמיים)  - עם בובי פיש
* **הישגים בארגון ההיאבקות NWA: Extreme Canadian Championship Wrestling / Elite Canadian Championship Wrestling**
** אליפות ECCW (פעם אחת)
** אליפות הג'וניור הקנדית במשקל כבד של NWA (3 פעמים)
** הגביע הפסיפי (2007)
* **הישגים בארגון ההיאבקות Pro Wrestling Guerrilla - PWG**
** אליפות העולם של PWG (פעם אחת)
** הקרב של לוס אנג'לס (2013)
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-32 מתוך 500 המתאבקים הטובים ביותר לשנת 2016
* **הישגים בארגון ההיאבקות Pro Wrestling Prestige - PWP**
** אליפות הזוגות של PWP (פעם אחת)  - עם דייבי ריצ'רדס
* **הישגים בארגון ההיאבקות Ring of Honor - ROH**
** אליפות העולם של ROH (פעם אחת)
** אליפות הזוגות של ROH (3 פעמים)  - עם בובי פיש
* **הישגים בארגון ההיאבקות SoCal Uncensored**
** קרב השנה (2012) עם אדם קול נגד הסופר סמאש בראדרס (פלייר אונו וסטופיפייד) נגד היאנג באקס (מאט ג'קסון וניק ג'קסון) ב-21 ביולי
* **הישגים בארגון ההיאבקות World Wrestling Entertainment - WWE**
** אליפות הזוגות של NXT (3 פעמים)  - עם בובי פיש, אדם קול ורודריק סטרונג (1), רודריק סטרונג (1), בובי פיש (1)
** טורניר הזוגות לזכר דאסטי רודס (2018)  - עם אדם קול
** פרסי סוף השנה של NXT (4 פעמים)
*** צמד השנה (2018)  - עם רודריק סטרונג
*** צמד השנה (2019)  - עם בובי פיש
*** צמד השנה (2020)  - The Undisputed Era
*** קרב השנה (2020) - נגד פין באלור על אליפות ה-NXT באירוע NXT TakeOver 31

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקי ה-AEW
קטגוריה:אמריקאים שנולדו ב-1987
טנריפה (כדורסל)

**לנובו טנריפה** (בספרדית: **Lenovo Tenerife**) היא קבוצת כדורסל ספרדית מהעיר סן קריסטובל דה לה לגונה, שבטנריפה. המועדון משחק כיום בליגת העל הספרדית ובליגת האלופות.

## היסטוריה
הקבוצה הוקמה בשנת 1939, בשנת 1978 השתתפה הקבוצה בגביע קוראץ' בזמן שהיא שיחקה בליגה השנייה (קבוצות מהליגה הראשונה סירבו להשתתף) והודחה בסיבוב הראשון. לאחר הרבה שנים בליגות הנמוכות בשנת 1981 העפילה הקבוצה לליגה הראשונה והפכה להיות קבוצת צמרת בעונות 1986/87 ו-1987/88 שבהן היא סיימה במקום ה6 בעונה הסדירה והודחה ברבע הגמר. הקבוצה ירדה ליגה ב-1991 והתאחדה עם קבוצות אחרות באי טנריפה כמה שנים לאחר מכן בשל בעיות כלכליות.

הקבוצה הוקמה מחדש בשנת 1994 לאחר כישלון האיחוד ששיחק בליגה השנייה שנתיים לפני שפורק לאחר התנגדות לאיחוד מקרב אנשי המועדון הישן שהקימו המועדון הנוכחי. הקבוצה שיחקה הרבה שנים בליגה הרביעית והשלישית עד שעלתה בשנת 2008 לליגה השנייה וב-2012 הקבוצה חזרה לליגה הראשונה. ב-2016 חזרה הקבוצה לאירופה כשנרשמה לליגת האלופות של פיב"א, ובאותה שנה הקבוצה זכתה בתחרות לאחר ניצחון 63-59 על בנאוויט בגמר. בשנת 2019 הקבוצה הגיעה לגמר ליגת האלופות אבל הפסידה לוירטוס בולוניה 73-61. בשנת 2022 זכתה הקבוצה בפעם השנייה בליגת האלופות לאחר ניצחון בגמר 98-87 על באסקט מנרסה. ב-2023 הקבוצה הגיעה לגמר הגביע הספרדי אבל הפסידה לאוניקאחה מלאגה.

הקבוצה השתתפה 3 פעמים בגביע הבין-יבשתי, בכל הפעמים היא זכתה בתחרות. ב-2017 ו-2023 כאשר היא הגיעה כמחזיקת ליגת האלופות וב-2020 כמאחרת התחרות.

## שחקני עבר ומאמנים נודעים

## תארים והישגים
***[[ליגת האלופות בכדורסל|ליגת האלופות]]**:
**אליפות (1): 2017, 2022
**סגנות (2): 2019, 2024
***[[הגביע הבין-יבשתי בכדורסל|הגביע הבין-יבשתי]]**:
**זכייה (3): 2017, 2020, 2023

## קישורים חיצוניים

* 

טנריפה
קטגוריה:טנריפה: ספורט
ג'נבאי S70

**ג'נבאי S70** (בסינית: **蒂阿兹**, באנגלית: **Jinbei S70**, קרוי גם: **Jinbei Tjatse**) הוא קרוסאובר מתוצרת יצרנית הרכב הסינית **Jinbei**  (בסינית: 華頌) אשר מיוצר משנת 2016 ועד היום בסין.

**Jinbei** הוקמה בשותפות מיזם משותף בין **Brilliance Auto**  (51%) ויצרנית הרכב הצרפתית רנו (49%) בדצמבר 2017. עד 2017 **Jinbei** נשלטה על ידי **Shenyang Brilliance Jinbei Automotive** שהייתה חברת בת של **Brilliance**.

## "ג'נבאי S70"

* 7 מושבים ב-3 שורות (תצורת מושבים: 2+3+2).
* 5 דלתות.
* מנוע קדמי.
* מנועי בנזין: 1.5 ליטר, 1.8 ליטר (מגדש טורבו).
* סוג הנעה: הנעה קדמית.
* 5 רמות גימור.
* מחיר היחידה נע בין 79,800–98,800 רנמינבי (שנת 2019, בסין).

## תמונות

קובץ:Jinbei Tjatse 01 China 2017-03-29.jpg | "ג'נבאי S70"
קובץ:Jinbei Tjatse 02 China 2017-03-29.jpg | "ג'נבאי S70"
קובץ: Jinbei Mianyang Tjatse rear 8.16.18.jpg | "ג'נבאי S70"


## ראו גם
* ג'נבאי 750
* Jinbei F50
* ג'נבאי גרנסה
* ג'נבאי האקסינג X30
* ג'נבאי קונקט

## קישורים חיצוניים

## הערות שוליים

קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
קטגוריה:קרוסאובר
דונובן ברזייר

**דונובן ברזייר** (באנגלית: **Donavan Brazier**; נולד ב-15 באפריל 1997) הוא אתלט אמריקאי, אלוף העולם (דוחה 2019), פעמיים אלוף ארצות הברית (2017 ו-2019) ושיאן צפון ומרכז אמריקה בריצת 800 מטר. נוסף לכך, הוא שיאן העולם בריצת 600 מטר באולם.

## ביוגרפיה
ברייזר נולד וגדל בגרנד ראפידס, מישיגן.

### 2017
#### אלוף ארצות הברית
באליפות ארצות הברית שנערכה בסקרמנטו, קליפורניה ביוני 2017 זכה ברזייר במדליית זהב בריצת 800 מטר בתוצאה של 1:44.14 דקות. חודש וחצי לאחר מכן באליפות העולם שנערכה בלונדון הוא סיים במקום 13 בריצת 800 מטר בתוצאה של 1:46.27 דקות.

### 2019
#### שיאן אמריקה
בתחרות שנערכה באולם בניו יורק ב-9 בפברואר 2019 זכה ברזייר במדליית זהב בריצת 800 מרט בשיא אמריקה חדש של 1:44.41 דקות.
#### שיאן עולם
שבועיים לאחר מכן, באליפות ארצות הברית באולם שנערכה בניו יורק ב-24 בפברואר הוא זכה במדליית זהב בריצת 600 מטר בשיא עולם חדש של 1:13.77 דקות. במסגרת ליגת היהלום שנערכה ברומא ב-6 ביוני הוא זכה במדליית זהב בריצת 800 בתוצאה של 1:43.63 דקות. שבועיים לאחר מכן, באליפות ארצות הברית שנערכה בדה מוין, איווה הוא זכה במדליית זהב בריצת 800 מטר בתוצאה של 1:45.62 דקות.

במסגרת ליגת היהלום שנערכה בציריך, שווייץ ב-29 באוגוסט אותה שנה הוא קבע בריצת 800 מטר שיא אישי חדש של 1:42.70 דקות.
#### אלוף עולם
באליפות העולם שנערכה בדוחה ב-1 באוקטובר אותה שנה הוא זכה במדליית זהב בריצת 800 מטר בשיא אליפות ובשיא צפון ומרכז אמריקה חדש של 1:42.34 דקות, לפני אמל טוקה מבוסניה והרצגובינה (1:43.47 דקות) ופרגוסון צ'ריוט רוטיץ' מקניה (1:43.82 דקות). בדרך לזהב הוא שיפר את שיא האליפות בן 32 השנים של בילי קונצ'לה מקניה (1:43:06 דקות) ואת שיא צפון ומרכז אמריקה בן 34 השנים של ג'וני גריי מארצות הברית (1:42.60 דקות) והיה לאתלט האמריקאי הראשון, גברים ונשים שזכה במדליית זהב בריצה זו, באליפות עולם.

### 2020
בתחרות שנערכה באולם בניו יורק ב-8 בפברואר 2020 זכה ברייזר בריצת 800 מטר בשיא אמריקה חדש של 1:44.22 דקות.

לאחר הפסקה מתחרויות בשל מגפת הקורונה, במסגרת ליגת היהלום שנערכה במונקו ב-14 באוגוסט אותה שנה הוא קבע בריצת 800 מטר את תוצאה השנה בעולם של 1:43.15 דקות.

## שיאים אישיים
### אצטדיון
* ריצת 800 מטר: 1:42.16 דקות (2025), שיא צפון ומרכז אמריקה 
### אולם
* ריצת 600 מטר: 1:13.77 דקות (2019), **שיא עולם**
* ריצת 800 מטר: 1:44.22 דקות (2020), שיא אמריקה

## קישורים חיצוניים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:אצנים אמריקאים
קטגוריה:אלופי עולם באתלטיקה
קטגוריה:שיאני עולם באתלטיקה
קטגוריה:מישיגן: אתלטים
קטגוריה:אמריקאים שנולדו ב-1997
ג'ודו באולימפיאדת לונדון (2012)

תחרויות הג'ודו באולימפיאדת לונדון 2012 נערכו במרכז התערוכות אקסל מ-28 ביולי עד 3 באוגוסט. זו הייתה המהדורה ה-12 של תחרויות הג'ודו במשחקים האולימפיים. 384 מתחרים מ-132 מדינות התחרו ב-14 קטגוריות משקל שונות (7 לגברים ו-7 לנשים).

## סקירה
ההשתתפות בתחרויות הג'ודו בלונדון 2012 התבססה על פי רשימת הדירוג העולמי של איגוד הג'ודו העולמי כפי שעמדה ב-10 במאי 2012. 22 הגברים הראשונים ו-14 הנשים הראשונות בכל קטגוריית משקל העפילו לתחרות בכפוף למגבלה של נציג אחד למדינה בכל קטגוריית משקל בהנחה שהוא השיג את הקריטריון האולימפי. אליהם הצטרפו 14 ג'ודוקא מהמארחת בריטניה בכל קטגוריית משקל. נוסף על כך העפילו לכל קטגוריית משקל 2 ג'ודוקא מכל יבשת ומספר ג'ודוקא נוספים בהזמנה מיוחדת.

בראש טבלת המדליות סיימה רוסיה עם 5 מדליות (3 זהב, 1 כסף ו-1 ארד). זו הייתה הפעם השנייה בלבד שיפן לא סיימה בראש טבלת המדליות בתחרות הג'ודו האולימפית. במקום השני הייתה צרפת עם 7 מדליות (2 זהב ו-5 ארד) ובמקום השלישי סיימה קוריאה הדרומית עם 3 מדליות (2 זהב ו-1 ארד). יפן, מולדת הג'ודו, סיימה רק במקום הרביעי עם 7 מדליות (1 זהב, 3 כסף ו-3 ארד). בסך הכל זכו 23 מדינות במדליה בתחרויות הג'ודו במהדורה זו במשחקים האולימפיים.

## טבלת מדליות
[שמאל|ממוזער|200px|[מרכז התערוכות אקסל, בו נערכו תחרויות הג'ודו בלונדון 2012]]
[שמאל|ממוזער|200px| ווג'דן שאהרקני הפכה לאישה הראשונה מ[ערב הסעודית שמתחרה במשחקים האולימפיים]]
;מקרא

הטבלה ממוינת על פי שיטת הספירה של "זהב תחילה".

## זוכים
### גברים

### נשים

## ישראל בתחרויות הג'ודו
5 ג'ודוקא ייצגו את ישראל באולימפיאדה זו, 4 גברים ואישה אחת. ההישג הטוב ביותר שייך לאליס שלזינגר שסיימה במקום השביעי לאחר שהודחה בשלב רבע הגמר. טומי ארשנסקי וסוסו פללשווילי הודחו בשלב שמינית הגמר לאחר שני קרבות ואריק זאבי וגולן פולק הודחו בסיבוב הראשון.

## קישורים חיצוניים

* 
* ג'ודו באולימפיאדת לונדון 2012  באתר Sports Reference

## הערות שוליים

*
קטגוריה:ענפי ספורט באולימפיאדת לונדון (2012)
2012
יחסי אלג'יריה–קפריסין

**יחסי אלג'יריה-קפריסין** (בערבית: **العلاقات الجزائرية القبرصية**, ביוונית: **Σχέσεις Αλγερίας-Κύπρου**) מתייחסים ליחסים בין '''הרפובליקה האלג'יראית הדמוקרטית העממית''' ובין '''רפובליקת קפריסין'''. אלג'יריה מיוצגת בקפריסין באמצעות שגרירותה בביירות, לבנון. קפריסין מיוצגת באלג'יר באמצעות שגרירותה בפריז, צרפת.

## פגישות רשמיות
בנובמבר 1998 פגש שר החוץ האלג'יראי את מקבילו שר החוץ הקפריסאי.

בפברואר 2001 ביקר שר החוץ האלג'יראי בקפריסין.

בנובמבר 2001 קיבל נשיא הרפובליקה של קפריסין, גלפקוס קלרידיס את אישורי השגריר החדש של אלג'יריה, מר אחמד בודהרי.

בספטמבר 2003 נפגש נשיא קפריסין וראשי אלג'יר, סנגל, כווית כדי לדון בסוגיות אזוריות.

## הסכמים, סחר והשקעות
קפריסין ואלג'יריה סיכמו הסכמים שונים. לדוגמה, בנובמבר 1997, אלג'יריה וקפריסין הסכימו על מסגרת לחילופי סחורות ימי בין המדינות, תוך הסרת מכשולים על תנועתם החופשית של אוניות והצעת יחס מועדף בנמלים בשתי המדינות. בדצמבר 1999 חתמו אלג'יריה וקפריסין על הסכם תובלה אווירית להכנסת סחורות במסגרת חוקית בנתיבי אוויר בין אלג'יריה לקפריסין. ביולי 2000 חתמה סוכנות הידיעות האלג'ירית APS על הסכם שיתוף פעולה עם סוכנות הידיעות הקפריסאית

בדצמבר 2001, החברה האלג'ירית סונטראץ' וחברת הנפט הקפריסאית מדקס נפט חתמו על עסקת חיפושים לנפט בצפון בורדג' ובעומר אידריס באגן איליזי בדרום מזרח אלג'יריה.

קפריסין מחשיבה את אלג'יריה כשותפה פוטנציאלית לסייע בהוצאת נפט וגז בלתי מנוצלים מהאזור הכלכלי הבלעדי של האי. שותפים פונטציאלים נוספים הם לוב, רוסיה ואלג'יריה - הפרטים המלאים על המשא ומתן טרם פורסמו לרשות הרבים.

## הערות שוליים

קטגוריה:ערכים ללא קטגוריות פיזיות - יחסי חוץ
משרד החוץ של אלג'יריה

**משרד החוץ האלג'רי** (בערבית: **وزارة الشؤون الخارجية**) הוא משרד של הממשלה האלג'ירית המפקח על קשרי החוץ של אלג'יריה. המשרד הראשי נמצא באל מורדיה.

## היסטוריה

ב-1974, כשעבד אל-עזיז בותפליקה שימש נשיא העצרת הכללית של האו"ם, הובילה אלג'יריה את השעיית דרום אפריקה בתקופת האפרטהייד. ב-1975 תיווכה אלג'יריה בין איראן ועיראק בסוגיית הגבולות, והשתיים חתמו על הסכם אלג'יר. ב-1981 תיווכה אלג'יריה בין איראן לבין ארצות הברית בסוגיית משבר בני הערובה באיראן.

## שרי החוץ

## קישורים חיצוניים

* 

## הערות שוליים

אלג'יריה
קטגוריה:אלג'יריה: יחסי חוץ
קטגוריה:דפים עם נקודות ציון חסרות בוויקינתונים
לוק קנארד

**לוק דאגלס קנארד** (באנגלית: **Luke Douglas Kennard**; נולד ב-24 ביוני 1996) הוא כדורסלן אמריקאי, המשחק בעמדת הקלע עבור לוס אנג'לס לייקרס מליגת ה-NBA.

## קריירת תיכונים מכללות
קנארד נולד בעיר מידלטאון שבאוהיו, ולמד ב"תיכון פרנקלין" שעל יד דייטון. בשתי עונותיו האחרונות בתיכון זכה בתואר שחקן התיכונים המצטיין באוהיו ("Ohio Mr. Basketball"), לאחר שרשם ממוצעים של כ-40 נקודות, 10 ריבאונדים ו-5 אסיסטים למשחק. בקיץ 2015 נבחר להשתתף הן במשחק מקדונלד'ס אול-אמריקן והן במשחק נייקי הופ סאמיט, בו הוביל את קלעי "נבחרת ארצות הברית" עם 22 נקודות.

בשנת 2015 החל קנארד ללמוד ולשחק באוניברסיטת דיוק, אלופת טורניר המכללות בעונה הקודמת. בעונתו הראשונה בקבוצת האוניברסיטה קלע 11.8 נקודות בממוצע למשחק כשחקן ספסל, וסייע לדיוק להעפיל לשלב שמינית גמר טורניר המכללות (NCAA Sweet Sixteen). בעונת 2016/2017, עם דעיכתו של גרייסון אלן ועזיבתו של ברנדון אינגרם ל-NBA, הפך קנארד לקלעי המוביל של הקבוצה (19.5 נקודות למשחק), אך היא הודחה כבר בסיבוב השני כשהפסידה במפתיע מול אוניברסיטת קרוליינה הדרומית. בסיום אותה עונה נבחר לחמישייה השנייה של העונה בליגת המכללות (Second-team All-American), והודיע על עזיבת האוניברסיטה לאחר שנתיים בלבד.

## קריירה מקצועית
### דטרויט פיסטונס
בדראפט ה-NBA 2017 נלקח קנארד על ידי דטרויט פיסטונס בבחירה ה-12, לצד שלושה מחבריו בדיוק – ג'ייסון טייטום (בחירה שלישית), הארי ג'יילס (בחירה 20) ופרנק ג'קסון (בחירה 31). ב-10 בדצמבר 2018 קלע קנארד שיא קריירה של 28 נקודות במשחק מול פילדלפיה 76'. בפלייאוף 2019 הודחו הפיסטונס בסיבוב הראשון מול מילווקי באקס (0–4), אך קנארד עצמו הציג יכולת מצוינת עם 15.0 נקודות בממוצע למשחק, ואף הוביל את כל שחקני הפלייאוף עם 60% קליעה לשלוש.

במשחק הראשון של עונת  קלע קנארד שיא קריירה חדש של 30 נקודות, בניצחון הפיסטונס מול אינדיאנה פייסרס. באותה עונה פרץ עם ממוצעי שיא של 15.8 נקודות ו-4.1 אסיסטים למשחק, אולם שותף ב-28 משחקים בלבד בשל דלקת גידים בברכו.

### לוס אנג'לס קליפרס
לקראת עונת  הועבר ללוס אנג'לס קליפרס, במסגרת טרייד משולש בו הייתה מעורבת גם ברוקלין נטס וגם רודני מקגרודר שינה את קבוצתו. בדצמבר 2020 חתם בקליפרס על הארכת חוזה ל-4 עונות נוספות, החל מעונת , בסך כ-64 מיליון דולר.

### ממפיס גריזליס
ב-9 בפברואר 2023 הועבר בטרייד לממפיס גריזליס. שלושה ימים לאחר מכן ערך את הופעתו הבכורה בהפסד לבוסטון סלטיקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני גרנד ראפידס דרייב
קטגוריה:כדורסלני לוס אנג'לס קליפרס
קטגוריה:כדורסלני ממפיס גריזליס
קטגוריה:אמריקאים שנולדו ב-1996
אדלר (תואר אצולה)

[ממוזער|200px|[כתר הרלדי של אדלר כחלק משלט האצולה]]
**אֶדְלֶר** (בגרמנית: Edler - "אציל") הוא היה תואר אצולה הנמוך ביותר בין "תוארי אצולת השירות" במרחב הגרמני, האימפריה הרומית הקדושה ויורשותיה. הוא נמצא מתחת לתואר ריטר. תואר אדלר נמצא מעל אצולה ללא תארים שמורשים להוסיף רק "פון" ("של", סיומת -י) לפני שם משפחה. התואר בוטל בשנת 1919.

התואר הוענק בדרך כלל לפקידי ממשל וקצינים וכמו כן למקבלי הדרגה הנמוכה של עיטורי מסדר. התואר עבר בירושה.

בימי הביניים, תחת השיטה הפיאודלית (באירופה ובמקומות אחרים), מי שהחזיקו בנחלה היו בדרך כלל בני האצולה, לכן תואר האצולה כלל את שם הנחלה עם קידומת "פון" (von) או "צו". במאות ה-18, ה-19 ותחילת המאה ה-20 נוהג הענקת "תוארי אצולת הגלימה" הפך לנפוץ, ומתוך מסורת, על מנת להדמות לתוארי האצולה האחרים, גם תואר אדלר בא עם קידומת "פון" או "צו" לפני שם המשפחה, במקום שם הנחלה הפאודלית.
## יהודים אדלרים
באימפריה הרומית הקדושה וביורשתיה: האימפריה האוסטרית (ואחר כך אימפריה אוסטרו-הונגרית) היו מספר יהודים שקיבלו תואר אצולה - אדלר, כאות הוקרה על תרומתם בכלכלה ובחברה. היהודי הראשון שקיבל תואר אדלר היה ישראל הניג פון הניגסברג, שקיבל את התואר מידי קיסר האימפריה הרומית הקדושה ליאופולד השני ב-1789.

### רשימת יהודים אדלרים
* ישראל הניג פון הניגסברג - Israel Hönig **Edler** von Hönigsberg
* חיים פון פופר - Joachim **Edler** von Popper
* שמעון אדלר למל - Simon **Edler** von Lämel
* משה פורגס פון פורטהיים - Moses Porges, **Edler** von Portheim
* לודוויג פון מיזס - Ludwig Heinrich, **Edler** von Mises
* אייזיק לב הופמן - Isaak Löw Hofmann, **Edler** von Hofmannsthal

## קישורים חיצוניים
* שאלות ותשובות בנוגע לאצולה במרחב הגרמני 

## הערות שוליים

קטגוריה:תוארי אצולה
קטגוריה:מילים וביטויים בגרמנית
קטגוריה:פיאודליזם
The Remix Collection

**The Remix Collection** (בעברית: **אוסף הרמיקסים**) הוא אלבום רמיקס של הזמרת-יוצרת הבריטית קים ויילד. אלבום הרמיקס יצא לאור ב-13 בדצמבר 1993, על ידי חברת התקליטים MCA רקורדס. השיר "Kids in America 1994", יצא לאור כסינגל הראשון והיחיד מתוך אלבום הרמיקס.

האלבום הגיע למקום ה-64 במצעד האלבומים של אוסטרליה.

## רקע והוצאה
אלבום הרמיקס הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. אלבום הרמיקס יצא לאור בשנת 1993, והכיל בתוכו רמיקסים למרבית להיטיה של ויילד, כדוגמת "Kids in America" ו-"You Keep Me Hangin' On".

אלבום הרמיקס מכיל בתוכו שירים שונים, בסגנון המוזיקה האלקטרונית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומי חברת MCA רקורדס
דרגון בול: היפהפייה הנרדמת בטירת השטן

**דרגון בול: היפהפייה הנרדמת בטירת השטן** (באנגלית: **Dragon Ball: Sleeping Princess in Devil's Castle**, ביפנית: **ドラゴンボール 魔神城のねむり姫**) הוא סרט קולנוע יפני מסוגת האנימה. את הסרט ביים דייסוקה נישיו. היה זה הסרט השני המבוסס על הסדרה "דרגון בול".

הסרט יצא לאור בבתי הקולנוע היפניים ב-18 ביולי 1987, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-15 בדצמבר 1998. בשנת 2005, לאחר סיום שידורי דרגון בול GT בישראל, הסרט דובב לעברית.

## דמויות חדשות
* **לוציפר**: שד-ערפד שחי בטירת השטן.
* **גאסטל**: מפלצת אדומה שחיה בטירת השטן.

## קישורים חיצוניים

קטגוריה:סרטי 1987
היפהפייה הנרדמת בטירת השטן
קטגוריה:סרטי אנימה
קטגוריה:טואי אנימציה: סרטים
קטגוריה:סרטי אנימה מ-1987
אלי ברקוביץ'-גרוס

**אלי ברקוביץ'-גרוס** (באנגלית: **Elly Berkovits Gross**; 14 בפברואר 1929 – 24 באוקטובר 2022) הייתה סופרת ומשוררת יהודייה-אמריקאית, ניצולת שואה מטרנסילבניה, מחברת מספר ספרי שירה ופרוזה בשפה האנגלית שעסקו בשואה.

## קורות חיים
אלי ברקוביץ' נולדה ב-14 בפברואר 1929 בעיר שימלאו סילבאניי (סילאג'-שומלוי) שבטרנסילבניה, רומניה, לאאוג'ן (ינה) ואירינה ברקוביץ'.

במרץ 1944, לאחר פלישת הנאצים להונגריה בת-בריתם והקמת ממשלה פרו-נאצית קיצונית יותר, נלקח אביה של אלי למחנה עבודה בכפייה, ושם נספה בחזית הרוסית. אלי ומשפחתה הנותרת - אמה, ואחיה הצעיר אדלברט - נלקחו באסרו חג של פסח, כ"ג בניסן (16 באפריל) אל גטו צ'היי הסמוך לשימלאו סילבאניי, לשם הובאו מרבית התושבים היהודים של מחוז סילאג'. כעבור שישה שבועות הועברה משפחתה באמצעות קרונות בקר יחד עם אלפי יהודים נוספים אל מחנה הריכוז אושוויץ. במחנה נפרדה אלי מאמה ומאחיה, ולא ראתה אותם שוב לעולם - שניהם מצאו את מותם במשרפות. את הישרדותה במחנה תולה אלי ב"ניסים", ומציינת כי רק בודדים מבני גילה שרדו את מוראות אושוויץ.

אלי הועברה לפאלרסלבן (Fallersleben), חלק ממחנה הריכוז נוֹיֶנְגָמֶה שבהמבורג, שם ביצעה עבודות כפייה עבור תאגיד פולקסווגן עד לשחרורה בעיר זאלצוודל (Salzwedel) בידי כוחות בעלות הברית, ב-14 באפריל 1945. לאחר השואה שבה אלי לעיר הולדתה, ומצאה כי כל משפחתה נספתה, והיא נותרה לבדה. כששבה אלי לביתה, גורשה ממנו על ידי דיירים שהתיישבו בו במהלך המלחמה ומנעו ממנה את הכניסה לבית.

לבסוף נישאה אלי בשימלאו סילבאניי לארנסט גרוס, ידיד משפחתה, ניצול שואה אף הוא. לזוג ישנם שני ילדים, המתגוררים בארצות הברית. בשנת 1993, כשהיא בגיל 64, סיימה אלי תואר שני באמנות יפה במכללה הקהילתית לה-גווארדיה שבניו יורק.

התגוררה בארצות הברית, שם הייתה ידועה בהרצאותיה על השואה במוזיאונים ובבתי ספר ברחבי המדינה.

## מיצירותיה
*"Poems of Elly Gross: Memories of a Holocaust Survivor" - **שירי אלי גרוס: זכרונותיה של ניצולת שואה**
* "Storm against the Innocents and other stories" - ** סערה נגד התמימים וסיפורים אחרים**
*"Elka's Growing Up in a Changing World" - **אֶלקָה גדֵלה בעולם משתנה** (ספר וקובץ DVD)
*"Elly: My True Story of the Holocaust" - **אלי: הסיפור האמיתי שלי על השואה**
*"Of Miseries and Miracles: The Holocaust Testimonial of Elly Berkovits Gross" - **ייסורים וניסים: עדות השואה של אלי ברקוביץ'-גרוס** (קובץ DVD)
*"Vanished World: A Memoir of Ernest" - **עולם חולף: זכרונותיו של ארנסט**

יצירות אחדות שלה תורגמו לספרדית ולרומנית.

## קישורים חיצוניים
* '''Elly Gross''', באתר Remember the Holocaust

קטגוריה:ניצולות השואה: רומניה
קטגוריה:השואה: מסמכים ותיעוד
קטגוריה:יהודים מטרנסילבניה
קטגוריה:אסירים במחנה הריכוז אושוויץ
קטגוריה:סופרות יהודיות אמריקאיות
קטגוריה:משוררות יהודיות אמריקאיות
קטגוריה:אמריקאיות שנולדו ב-1929
קטגוריה:אמריקאים שנולדו ב-1929
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
חצבים פורחים

"**חצבים פורחים**" הוא שיר שכתב יאיר ניצני, הלחין יזהר אשדות וביצעה להקת תיסלם. השיר יצא לאור בשנת 1983.

## רקע
בשנת 1983 התפרקה להקת תיסלם. לאחר התפרקותה יצא אלבומה השלישי "לאספנים בלבד", בו נכלל השיר "חצבים פורחים".

השיר נכתב כחלק מקמפיין שערך בנק לאומי לעידוד בני נוער לפתוח אצלו חשבון ב"מועדון חצב" (חוסך צעיר בל"ל), שיועד לחיסכון לבני נוער. "תיסלם" נבחרה להוביל את מסע הפרסום, והוטל עליה ליצור שיר שמתקשר למילה חצב. לחוסכים חולק פלקסי דיסק – תקליטון דק וגמיש שיש להניח על תקליט אחר כדי לנגנו – ועליו השירים "חצבים פורחים ו"כוכבים".

השיר נכתב לאחר שלהקת תיסלם הוטסה לביירות, לבנון להופעה בפני חיילי צה"ל במהלך מלחמת לבנון הראשונה.
במבט ראשון הוא נראה כשיר טבע; עם זאת הוא שימש כמחאה נגד נוכחות צה"ל בלבנון בעקבות מלחמת לבנון הראשונה. "חצבים" הוא כינוי לחללי צה"ל, שמספרם עלה וגבר כמו פריחת החצבים. המילים "מול הכפר הירוק בין עצים וגדרות על אדמות הטרשים מחפשים שורשים" מרמזת לבית העלמין הצבאי קריית שאול. לימים סיפר יזהר אשדות: "והבנק הזה אמר לנו: תכתבו שיר לתוכנית חיסכון לצעירים שקוראים לה 'חצב'. ואנחנו יושבים, יאיר ואני, כועסים על עצמנו שהסכמנו לדבר הזה – ואז החלטנו לכתוב שיר שהוא מורכב, שיר על הארץ, על פרחים ועל נופים אבל גם על הכאב, האבל והשכול". התמלילן האמריקאי דייוויד קריס, שעבד באותה התקופה עם תיסלם, כתב סקיצה למילים באנגלית ללחן השיר ועליהן גם התבסס במידה מסוימת ניצני בכתיבת המילים העבריות.

במצעד הפזמונים העברי השנתי של רשת ג' לשנת תשמ"ג (1983) דורג השיר במקום ה־30.

## קישורים חיצוניים

* לדף השיר באתר הספרייה הלאומית
* 
* 
* 

## הערות שוליים

קטגוריה:שירי תיסלם
קטגוריה:שירים בעברית
קטגוריה:שירי מלחמת לבנון הראשונה
קטגוריה:שירים על פרחים
קטגוריה:שירי רוק בעברית
קטגוריה:בנק לאומי לישראל
פסגת בלסנה

**פסגת בלסנה** (באנגלית: **Blesna Peak**;בבולגרית: **връх Блесна**) היא פסגה מכוסה קרח בצידם הצפון - מזרחי של הרי סטריבוג באי בראבנט בארכיפלג פאלמר, שבאנטארקטיקה. 

גובה הפסגה 1,300 מטרים מעל פני הים. 

הפסגה מתנשאת מעל קרחון פארה שממערב ומצפון לה, ומעל קרחון לאנק שמדרום - מזרח לה. 

הפסגה נמצאת 7.4 קילומטרים ממזרח להר רוקיטאנסקי, 7.15 קילומטרים מדרום לגבעת וירכו, 6.12 קילומטרים דרומית-מערבית מהר קאבזה, ו-6.95 קילומטרים צפונית-מערבית לפסגת אופיזו.

## היסטוריה
### גילוי ומיפוי הפסגה

הפסגה מופתה על ידי סקרים בריטיים בשנת 1980 ובשנת 2008.

### מקור השם

הפסגה נקראת על שם המצודה מימי הביניים בלסנה בדרום בולגריה. 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* כיפת הקרח טומבה בגאזט האנטארקטי הבולגרי 

## קישורים חיצוניים

* פסגת בלסנה באתר הגאזט האנטארקטי של ממשלת אוסטרליה
* פסגת בלסנה באתר הגאזט האנטארקטי המשווה SCAR של ממשלת אוסטרליה
* צילום לוויין של אזור פסגת בלסנה, וסימון האתרים בקרבת הפסגה באתר copernix

## הערות שוליים

בלסנה
בלסנה
פרס גראמי לביצוע ה-R&B הווקאלי הטוב ביותר של גבר

פרס גראמי עבור **ביצוע האר אנד בי הווקאלי הטוב ביותר של גבר** הוענק בין 1968 - 2011. הפרס עבר כמה שינויים :

* בשנת 1968 הוענק **פרס גראמי לביצוע סולו האר אנד בי הווקאלי הטוב ביותר של גבר**

* בשנים 1969 עד 1994 הוענק **פרס גראמי לביצוע האר אנד בי הווקאלי הטוב ביותר של גבר**

* מאז 1995 הוענק **פרס גראמי לביצוע האר אנד בי הווקאלי הטוב ביותר של גבר**

## נמענים

## רשומות קטגוריות
**הכי הרבה ניצחונות**

**רוב המועמדות**

ביצוע ה-R&B הווקאלי הטוב ביותר - גבר
יאיר חצרוני

**יאיר חצרוני** (נולד בשנת 1971) הוא קצין משטרה ישראלי בדרגת ניצב, המכהן כסמפכ"ל משטרת ישראל.

## ביוגרפיה
חצרוני שירת כלוחם וקצין ביחידת המסתערבים (ימ"ס) עזה בין השנים 1993–1997.

עם סיום שירותו המשיך בתפקידי פיקוד וליבה במחוז תל אביב, בהם: מודיעין-בילוש (1997–2000), מפקד יס"מ מרחב איילון (2000–2005) ולאחר מכן כקצין אג"מ מרחב ציון שבמחוז ירושלים (2009–2011), מפקד תחנת רחובות שבמחוז מרכז (2012–2014), מפקד תחנת לב תל אביב שבמחוז תל אביב (2014–2017), מפקד מרחב שומרון שבמחוז ש"י (2017–2019).

בשנת 2019 קודם יאיר חצרוני לדרגת תת-ניצב ומונה למפקד מרחב הנגב במשטרת ישראל.

בשנת 2021 מונה לסגן מפקד מחוז מרכז.

בשנת 2023 קודם לדרגת ניצב ומונה לתפקיד ראש את"ל. בספטמבר 2024 מונה למפקד מחוז מרכז.

בנובמבר 2025 הודיעו השר לביטחון לאומי, איתמר בן גביר ומשטרת ישראל שיאיר חצרוני ימונה לתפקיד סמפכ"ל המשטרה.

נשוי ואב לשניים. מתגורר בראשון לציון.

## גלריה

קובץ:Yair Hezroni, 2019 (cropped1).jpg|יאיר חצרוני בטקס קבלת דרגת תת ניצב, פברואר 2019


## קישורים חיצוניים

## הערות שוליים

קטגוריה:ניצבי משטרת ישראל
קטגוריה:ראשי אגף תמיכה לוגיסטית
קטגוריה:מפקדי מחוז המרכז במשטרת ישראל
קטגוריה:ראשון לציון: אישים
קטגוריה:ישראלים שנולדו ב-1971
כביש 762

**כביש 762** הוא כביש אורך אזורי בדרום-מערב הגליל התחתון. הכביש מתחיל בבסמת טבעון ומסתיים בצומת חסידים במפגש עם כביש 70, ליד כפר חסידים. אורכו של הכביש הוא 6.6 קילומטרים.

בעתיד הכביש יתחבר לכביש 6 באמצעות מחלף רכסים ובכך צפויה להשתפר משמעותית הגישה הישירה ליישובים קריית אתא, רכסים ואבטין.

## תוואי
מבין האתרים שעל התוואי נמנים:
* צומת חסידים וחיבור לכביש 70.
* נחל ציפורי.
* תל רגב - היישוב בתל היה חלק ממערך יישובים שהתקיים בתקופה הברונזה המאוחרת. בתל נמצאו ממצאים ארכאולוגיים מתקופת הברונזה התיכונה II ב. תקופת הברונזה המאוחרת, תקופת ברזל א - בה נמצאו שרידי עיר מבוצרת, וכן ממצאים מהתקופה הביזנטית והתקופה העות'מאנית. רוב החוקרים מזהים את תל רגב עם העיר חֶלְקַת המופיעה בספר יהושע.
*היישוב הבדואי איבטין.
* רכסים.
* מחלף רכסים - חיבור לכביש 6.
* שביל ישראל חוצה את הכביש.
* יערות אלונים - יער קק"ל.
* שכונת רמת טבעון בצפונה של קריית טבעון. בין השנים 1952-1966 שכנה במקום מעברת טבעון.
* חרבת קושט - בו נתגלו שרידי עיירה יהודית מהתקופה הפרסית ועד לתקופה הממלוכית.
* היישוב הבדואי בסמת טבעון.
* גישה ליישוב הקהילתי נופית.

## פיתוח
ב-2023 אישרה המועצה הארצית לתכנון ובניה את התוכנית להקמת מחלף רכסים בכביש 6. המחלף החדש יוקם בין המחלפים גבעות אלונים והעמקים ובין מנהרת רכסים למנהרת אבטין, מעל כביש 762. צפויות להיבנות שתי רמפות שיחברו בין כביש 6 לכביש 762 לכיוון דרום.

במסגרת הפרויקט יורחב כביש 762 לכביש דו מסלולי, דו נתיבי, באורך של כ-2 ק"מ, עד צומת זבולון בכביש 70.

חלק מתוואי הכביש המתחבר אל כביש 70 יבוטל ויוסת צפונה בתוואי חדש.

אומדן התקציב הוא כ-300 מיליון ש"ח.

## מסלול

## ראו גם
* כבישי ישראל

## קישורים חיצוניים
* תוכנית מס' תמל/ 1094 רכסים צפון מחוז חיפה מרחב תכנון מקומי זבולון, 2023.
* סקר הידרוגאולוגי לכביש 762 רכסים-צומת זבולון, 06 בפברואר 2024, אקולוג הנדסה.

## הערות שוליים

קטגוריה:ישראל: כבישים
קטגוריה:הגליל התחתון: כבישים צמתים ומחלפים
קטגוריה:טבריה: תחבורה
קטגוריה:רכס פוריה
קטגוריה:רכסים
קטגוריה:בסמת טבעון
עטוף ברחמים

"**עטוף ברחמים**" הוא הסינגל השלישי מתוך האלבום "ימי התום" של הזמרת-יוצרת הישראלית ריטה, שיצא לאור בפברואר 1988. השיר נכתב על ידי אהוד בנאי לפי לחן של רמי קלינשטיין, האחראי גם לעיבודו של השיר. השיר זכה להצלחה עצומה ונחשב לאחד משיריה הבולטים של ריטה.

בשנת 2023, בחר בו "ידיעות אחרונות" כאחד מ-75 השירים של המדינה.

## רקע
השיר התחיל ממנגינה שחיבר קליינשטיין והייתה בתחילה קצבית ושמחה, וכונתה "סטיבי" בשל דמיונה לשירי סטיבי וונדר. הפזמונאי יעקב גלעד הציע לו לפנות לאהוד בנאי כדי שיחבר לו מילים. בנאי הציע את המילים "אור כחול כהה" בהשראת תמונת אולטרסאונד שראה באותה התקופה, כשאשתו הייתה בהריון. בנאי כתב את המילים תוך כמה ימים.

השיר מנוסח כפנייה של אם אל העובר המתפתח ברחמה ולבסוף נולד. לדברי ריטה, בעקבות הצלחת השיר נאלץ בנאי לסרב לבקשות רבות לחבר מילים משלו ללחנים של אחרים.

בשל כך, הוא מקושר ללידות רבות, ופרופ' אשר בשירי, אשר יילד אלפי תינוקות, מקפיד לנגן אותו בתחילת כל לידה.

במהלך השנים ביצעו ריטה ורמי כל אחד את השירים לבד ובדואט עם זמרים רבים, ובהם ישי ריבו, מרינה מקסימיליאן, שירי מימון ועוד.
ריטה ביצעה את השיר יחד עם מתמודדי גמר העונה השלישית של כוכב נולד בשנת 2008.

בשנת 2013, עמיר בניון חידש את השיר לאלבום "שירי ארץ אהבה", שבו גרסאות כיסוי לשירים עבריים.

## רשימת השמעה

## מיקומי שיא
השיר זכה להצלחה במצעדים וצעד במשך 16 שבועות במצעד של רשת ג', מתוכם שלושה שבועות בראש המצעד.

## קישורים חיצוניים

* 
* 
* 
*עטוף ברחמים באתר "מימה"
*
*

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי אהוד בנאי
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
אוכף דוריונס

**אוכף דוריונס** (באנגלית: **Doriones Saddle**; בבולגרית: **седловина Дорионес**) הוא אוכף מכוסה קרח באי בראבנט בארכיפלג פאלמר שבאנטארקטיקה. 

האוכף, שגובהו 900 מטרים מעל פני הים, מחבר בין רמת אוורולווה שממזרח לאוכף, לבין מישור טאראן, בהרי סטריבוג שממערב לאוכף. 

האוכף הוא חלק מהבקע המפריד בין קרחון לאנק שמצפון לאוכף, לבין  קרחון סבטובראצ'נה שמדרום. 

האוכף ממוקם 730 מטרים מערבית - דרום-מערבית מפסגת אופיזו, 10.8 קילומטרים צפונית - מזרחית מהר פארי, ו-6.85 קילומטרים דרומית - מזרחית מפסגת בלסנה. 

## היסטוריה
### גילוי ומיפוי האוכף
האוכף מופה על ידי סקרים בריטיים בשנת 1980 ובשנת 2008.

### מקור השם
האוכף נקרא על שם המוצב הרומי העתיק דוריונס במערב בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* כיפת הקרח טומבה בגאזט האנטארקטי הבולגרי 

## קישורים חיצוניים

* אוכף דוריונס  באתר הגאזט האנטארקטי של ממשלת אוסטרליה
* אוכף דוריונס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האוכף, וציון מקום האתרים שסביבו באתר copernix

## הערות שוליים

דוריונס
דוריונס
ברוך מרדכי ליבשיץ

הרב **ברוך מרדכי ליבשיץ** (ה'תקס"ט, 1809, וילנה - ט"ו בניסן ה'תרמ"ה, 30 במרץ 1885, שדליץ) היה רב ליטאי-פולני שכיהן כרב הערים סמיאטיץ', וולקוביסק, נובהרדוק ושדליץ.

## תולדות חייו
נולד בסביבות שנת ה'תקס"ט לרבי יעקב קלאצקי, סוחר תלמיד חכם מוילנא. סבו מצד אביו היה רבי ברוך פרנקפורטר, ומצד אמו היה מצאצאי מהר"ם מלובלין, רבי מרדכי יפה, הרב שמחה רפפורט ועוד. לאחר נישואיו התגורר בבית חמיו בוולקוביסק במשך 14 שנה, שם למד מפי רב המקום בנימין דיסקין, יחד עם בנו הרב יהושע לייב דיסקין והרב יצחק אלחנן ספקטור. כבר בתקופה זו, בעודו אברך צעיר, התכתב בהלכה עם רבנים גדולים ומפורסמים והשיב תשובות בהלכה. בשנת ה'תר"ב החל לכהן כרב בסמיאטיץ'. בשנת ה'תרי"ד חזר לוולקוביסק לכהן שם כרב, וייסד בה ישיבה. בשנת ה'תרכ"ה עבר למלא את מקום הרב ספקטור כרבה של נובוגרודק (נובהרדוק). הוא סירב להצעת רבנות מלובלין, והשקיע את מרצו בהכנת תשובותיו לדפוס. בשנת ה'תרל"ד, כאשר גמר להכין את ספרו, עבר לכהן כרבה של קהילת שדליץ שהסכימה לתת לו את הסכום הנחוץ לו להדפסת הספר. בשדליץ כיהן כ-11 שנה, עד לפטירתו. בשנת ה'תרל"ח פרסם מכתב תמיכה ברב נתן פרידלנד ורעיונותיו בדבר יישוב ארץ ישראל.

נפטר בליל הסדר, ט"ו בניסן ה'תרמ"ה, ונקבר בשדליץ.

## משפחתו
* חתנו (בעל בתו ליבא ינטע בזיווג שני) היה הרב אליהו קלצקין, רבה של לובלין. בנם הוא יעקב קלצקין.
* בנו רבי יעקב זלמן ליבשיץ היה תלמיד חכם ועסקן ציבור. ייסד וניהל ישיבות בבריסק, והיה הגבאי ברוסיה עבור ישיבות עץ חיים ותורת חיים שבירושלים. תשובה הלכתית שכתב הובאה בספר "אמרי שפר" של גיסו, הרב קלצקין.
* חתנו רבי יחיאל סלביטיצקי, נכדו של הרב יצחק מינקובסקי מקרלין, כיהן אחריו כרבה של שדליץ.
* בנו מאיר יחזקאל עלה לירושלים, ונפטר בה בשנת ה'תר"ע.

## ספריו
* **ברית יעקב** - שו"ת, שני כרכים. ורשה ה'תרל"ז.
* **בית מרדכי** - דרשות. ורשה, ה'תרמ"א.
* **מנחת ביכורים** (לא נדפס) - על השולחן ערוך.

## לקריאה נוספת
*יהודה אריה מילנער, **ר' ברוך מרדכי ליבשיץ**, האסיף שנה שנייה, עמ' 758–759.
* .
* 
* משה צינוביץ, **רבני סמיאטיץ' ודייניה**, בתוך: אליעזר ט"ש (עורך) **קהילת סמיאטיץ**', תל אביב ה'תשכ"ה, עמ' 70–71.

## קישורים חיצוניים

## הערות שוליים

קטגוריה:רבנים: אחרונים
קטגוריה:רבנים ליטאים
קטגוריה:רבנים פולנים
קטגוריה:וולקוביסק: רבנים
קטגוריה:נבהרדק: רבנים
קטגוריה:סמיאטיץ': רבנים
קטגוריה:שדליץ: רבנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:ליטאים שנולדו במאה ה-19
קטגוריה:פולנים שנולדו ב-1809
קטגוריה:נפטרים ב-1885
ברנדה הייל

**ברנדה מרג'ורי הייל**, **הברונית הייל מריצ'מונד**, DBE, PC (באנגלית: **Brenda Marjorie Hale**, ידועה גם כ**ליידי הייל**; נולדה ב-31 בינואר 1945) היא שופטת בריטית, כיהנה כנשיאת בית המשפט העליון של הממלכה המאוחדת בין ספטמבר 2017 לינואר 2020.

## ראשית הקריירה
ליידי הייל נולדה בלידס, אך בגיל צעיר עברה יחד עם הוריה לריצ'מונד שבצפון יורקשייר. היא למדה בגירטון קולג' שבאוניברסיטת קיימברידג', שם למדה משפטים, אחת מתוך שש נשים בכיתה של 116 תלמידים. היא סיימה במקום הראשון בכיתתה.

לאחר תום לימודיה, החלה ללמד באוניברסיטת ויקטוריה של מנצ'סטר, וב-1969 עברה את בחינות הלשכה בגרייז אין (אחת מאכסניות המשפט האנגליות) בהצלחה מרובה.

את 18 השנים הבאות חילקה ליידי הייל בין עבודתה כליטיגטורית (barrister) לבין האקדמיה.

## עבודתה בשיפוט
ב-1989 מונתה לרשמת, וב-1994 קודמה לשופטת לענייני משפחה בבית המשפט הגבוה הבריטי. עם כניסתה לתפקיד, כמקובל, קיבלה את אות מסדר האימפריה הבריטית.

ב-1999 קודמה לתפקיד שופטת בבית המשפט לערעורים (האישה השנייה בתפקיד זה), יחד עם תפקיד זה צורפה למועצה המלכותית.

ב-12 בינואר 2004 צורפה כ-Law Lord לבית הלורדים הבריטי. ב-2009 הוקם בית המשפט העליון של הממלכה המאוחדת, ותפקיד ה-Law Lord בוטל, ובמקומו נוצר תפקיד שופטי בית המשפט העליון וליידי הייל שינתה את תוארה יחד עם עמיתיה לתפקיד השיפוט.

בספטמבר 2017 הפכה ליידי הייל לנשיאת בית המשפט, עם פרישתו של דייוויד ניוברגר.

## חיים פרטיים
ליידי הייל נישאה ב-1968 לאנתוני הוגט, עמיתה לעבודה באוניברסיטת מנצ'סטר, להם בת משותפת. נישואים אלו התפרקו ב-1992. באותה שנה נישאה לג'וליאן פרנד, הדקאן לשעבר של הפקולטה למשפטים במנצ'סטר.

## קישורים חיצוניים

## הערות שוליים

קטגוריה:סגל קינגס קולג' לונדון
קטגוריה:סגל אוניברסיטת מנצ'סטר
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:עורכות דין בריטיות
קטגוריה:גבירות מפקדות במסדר האימפריה הבריטית
קטגוריה:שופטות
קטגוריה:שופטי בית המשפט העליון של הממלכה המאוחדת
קטגוריה:לידס: אישים
קטגוריה:נשיאי בתי משפט עליונים
קטגוריה:בריטיות שנולדו ב-1945
קטגוריה:בריטים שנולדו ב-1945
אז טרם נמתחו

**אז טרם נמתחו** הוא פיוט מאת רש"י, שנאמר כחלק ממנהג הסליחות בעשרת ימי תשובה בקרב יהדות אשכנז. בקהילות אשכנז המזרחי נאמר הפיוט בפתיחת הסליחות לצום גדליה, ובקהילות אשכנז המערבי נאמר הפיוט ביום שלפני ערב יום הכיפורים.

בתוך הסליחות, הפיוט משתייך לתת-סוג "פתיחה", כלומר פיוט המהווה מבוא לסליחות עצמן, ומכוון בסופו להשתלב בקטע "כי על רחמיך הרבים אנו בטוחים" שהוא ההקדמה הראשונה לאמירת י"ג מידות הרחמים.

## על הפיוט
הפיוט מבוסס על הברייתא המובאת בתלמוד הבבלי ולפיה נבראו שבעה דברים עוד לפני בריאת העולם:

בשני הבתים הראשונים מונה רש"י בקצרה את שבעת הדברים שבריאתם קדמה לעולם, ובבתים הבאים הוא מרחיב אודות כל אחד ואחד מהם. בנוסף מסתמך רש"י בפיוט זה על מדרש דומה המצוי במדרש תהילים פרק צ', אות י"ב.

התמה של הפיוט היא שכיוון שהתשובה קדמה לבריאת העולם, היא מהווה בסיס לתפילתנו שתתקבל התשובה, והקהל השב אל הקב"ה יזכה לכפרה ולקרבה אליו.

כל בית בפיוט הוא בן ארבע צלעות, שכל אחת מהן מונה חמש מילים. בפיוט אקרוסטיכון אלפביתי, ולאחריו חתימת המחבר: **שלמה ברבי יצחק**.

## לקריאה נוספת
* פירוש לפיוט בתוך ספר **ערוגת הבושם**, לרבי אברהם בן עזריאל; הוציא לאור אפרים אלימלך אורבך, ירושלים תשכ"ג, חלק שלישי עמ' 543-541

## קישורים חיצוניים

* הפיוט עם ביאור (בעמוד 9), באתר ישיבת ברכת משה

## הערות שוליים

קטגוריה:סליחות
קטגוריה:רש"י
קטגוריה:יצירות עם אקרוסטיכון
קטגוריה:צום גדליה
ישמח חתני

**ישמח חתני** הוא פיוט יהודי-מזרחי המושר לרוב לכבוד החתן בחתונה. בקהילות יהודיות רבות נהוג לשיר בשבת חתן את השיר בעת שהחתן עולה לקרוא בתורה.

## תוכן הפיוט
פיוט זה קצר יחסית לפיוטים אחרים וכולל שני בתים ופזמון חוזר בין הבתים.
השיר מבקש מאלוהים לברך את החתן בברכות שיגנו עליו וייסיעו לו בהצלחה. חלק מן הברכות שאובות מפסוקים מהתנ"ך שבמקור נועדו לנחם ולברך את עם ישראל, אך בפיוט זה הן מכוונות אל החתן הנמצא בתוך קהל המאמינים בעם ישראל.

## השפעה
הפיוט נחשב לפיוט הנפוץ ביותר בחתונות ובעיקר בקרב יהדות המזרח.

השיר התפרסם ב־1981 בביצוע חברי להקת "צלילי הכרם", שכללו את גרסתם לשיר באלבומם "יום שישי הגיע". בשנת 2016 יצא לאקרנים הסרט "ישמח חתני", בכיכובו של אביב אלוש. שרית חדד הקליטה ביצוע מחודש לפיוט אשר שימש כשיר הנושא של הסרט.

## קישורים חיצוניים

*	
*
*מספר ביצועים מעדות שונות, ב"אתר הפיוט והתפילה" של הספרייה הלאומית

קטגוריה:פיוטים לנישואין
קטגוריה:יצירות שמחברן אינו ידוע
יחסי מלאווי–מרוקו

**יחסי מלאווי–מרוקו** הם היחסים הדיפלומטיים הרשמיים שבין **[[מלאווי|רפובליקת מלאווי]]** לבין **[[מרוקו|ממלכת מרוקו]]**.

## היסטוריה
בין רפובליקת מלאווי לממלכת מרוקו מתקיימים יחסים דיפלומטיים רשמיים, ללא שגרירות תושבת של מדינה אחת בשנייה. היחסים הרשמיים שבין המדינות כוננו ב-31 בינואר 2001, עם זאת כבר לפניכן היו מגעים בין מלאווי למרוקו כאשר משלחות מרוקאיות הגיעו למלאווי להתדיין עמה בנושאים שונים.

היחסים בין שתי המדינות התחזקו כאשר מונתה ועדה קבועה לשיתוף פעולה בין שתי המדינות ב-27 בדצמבר 2002.

ב-1998 קיבלה מלאווי סיוע טכנולוגי ממרוקו בתחום הייעור והנדסת המים. כ-5 שנים אחר כך העניקה מרוקו למלאווי 600,000 דולר אמריקאי שיועדו לעזרה הומניטרית לתושבי המדינה. הכסף שימש לבסוף ליישום תוכנית חינוכית ממשלתית בבתי הספר היסודיים במלאווי.

## נציגויות דיפלומטיות
* מלאווי אינה מיוצגת במרוקו, הן בדרג השגרירות והן בדרג הקונסולרי. מלאווי האמינה את שגרירותה שבקהיר, בירת מצרים, על מרוקו.
* מרוקו אינה מיוצגת במלאווי, הן בדרג השגרירות והן בדרג הקונסולרי. מרוקו האמינה את שגרירותה שבפרטוריה, בירת דרום אפריקה, על מלאווי.

## קישורים חיצוניים
* Malawi - Morocco Relations, אתר משרד החוץ של מלאווי (מאורכב)

קטגוריה:ערכים ללא קטגוריות פיזיות - יחסי חוץ
יחסי זימבבואה–נמיביה

**יחסי זימבבואה–נמיביה** הם היחסים הדיפלומטיים הרשמיים שבין **[[זימבבואה|רפובליקת זימבבואה]]** לבין **[[נמיביה|רפובליקת נמיביה]]**.

## היסטוריה
המפלגות השולטות בנמיביה (מאז שהמדינה זכתה בעצמאות ב-1990) ובזימבבואה (מאז שהמדינה זכתה בעצמאות ב-1980) מקיימות יחסים קרובים עוד מימי המדינות כמדינות חסות, כאשר הן פעלו כתנועות אנטי קולוניאליסטיות ונגד הממשלות שייצגו את האוכלוסייה הלבנה המעטה ולא את רוב האוכלוסייה באזור.

נמיביה שלחה חיילים מכוחותיה אל הרפובליקה הדמוקרטית של קונגו יחד עם חיילים זימבבואים בחיל משלוח אחד משותף על מנת לעזור ללורן קבילה בהפיכה כנגד הנשיא המכהן מובוטו ססה סקו בסוף שנות התשעים של המאה העשרים ובתחילת העשור הראשון של המאה העשרים ואחת. ההפיכה הצליחה וקבילה כיהן כנשיא הרפובליקה הדמוקרטית של קונגו עד הירצחו ב-2001.

בין נמיביה וזימבבואה מפרידה בוטסואנה. בנקודה בה הגבול הנמיבי הכי קרוב אל הגבול הזימבבואי עם בוטסואנה מפרידים בין שתי המדינות 156 מטרים בלבד. במקום נפגשים הגבולות של ארבע מדינות: זמביה, בוטסואנה, נמיביה וזימבבואה.

## נציגויות דיפלומטיות
* זימבבואה מיוצגת בנמיביה בדרג השגרירות באמצעות שגרירות רשמית שהיא מחזיקה בוינדהוק, בירת המדינה.
* נמיביה מיוצגת בזימבבואה בדרג השגרירות באמצעות שגרירות רשמית שהיא מחזיקה בהארארה, בירת המדינה.

## קישורים חיצוניים
* הנינג מלבר, and Zimbabwe - the second liberation, פמבזוקה ניוז, 13 במאי 2008

## הערות שוליים

קטגוריה:ערכים ללא קטגוריות פיזיות - יחסי חוץ
כביש 768

**כביש 768** הוא כביש אורך אזורי במזרח הגליל התחתון. הוא נמתח לכל אורכו של רמת פוריה המגיע לרום של כ-200 מטרים מעל פני הים, ואשר בשיפוליו המערביים בהם נמצאים שרידי העיירות התלמודיות ציידתה וסרגונה. 

הכביש הוא חלק מהתוואי הישן של כביש כפר תבור-פוריה הכולל שככל בעבר גם את כביש 767.

במדרונו המערבי. הכביש מתחיל בצומת אלומות במפגש עם כביש 767 והכניסה לאלומות ומסתיים בצומת פוריה במפגש עם כביש 77. אורכו של הכביש הוא 10.3 קילומטרים.

קטע ארוך משביל ישראל עובר במקביל אליו, ממזרח לו.

## בתוואי הכביש
ממוזער|שמאל|250px|בקעת יבנאל ב-2011
ממוזער|שמאל|250px|הדמיה של אצטדיון עירוני טבריה.
ממוזער|שמאל|250px|מרכז רפואי צפון – פוריה. 2014.
ממוזער|שמאל|250px|למעלה פוריה עילית, מתחת פוריה כפר עבודה. 2011.
[ממוזער|שמאל|250px|הכניסה ליישוב [אלומות והחיבור לכביש 767. 2011.]]
* הכביש מתחיל מצומת פורייה במפגש עם כביש 77
* ממזרח לו השכונות המערביות של העיר טבריה וממערב לו יער בקעת יבנאל
* בפאתי העיר טבריה בסמיכות לכביש צפוי לקום אצטדיון עירוני טבריה שיהווה חלק מקריית ספורט טבריה בשטח של 270 דונם. ישמש כמגרשה הביתי של קבוצת עירוני טבריה ויכלול אף היכל כדורסל ועוד.
* תל מעון - שרידיו של היישוב בית מעון - עיירה יהודית גדולה, אשר שכנה בסמוך לטבריה, ואשר התקיימה לאורך תקופת בית שני, המשנה והתלמוד, ועד התקופה העות'מאנית.
* חוצה את נחל זורעים
* בית עלמין טוהר רחל
* חוצה את נחל סרגונה
* הר מנורים (בגובה 242 מ' מעל פני הים) ויער שווייץ בו מספר מעיינות.
* מחצבת בזלת ישנה.
* מרכז רפואי צפון – פוריה
* היישוב הקהילתי פוריה - נווה עובד
* היישוב פוריה עילית
* רכס פוריה
* יער פוריה
* היישוב פוריה - כפר עבודה
* לאחר סיומו ומפגשו עם כביש 767 נמצא הקיבוץ אלומות.

## תוכניות פיתוח
כביש 768 נחשב לבעל סיכון גבוה, כלומר כביש שתנאי הנסיעה בו והסטטיסטיקות של תאונות עבר, מראות על אפשרות גבוהה יותר לתאונה. במקרה זה בין היתר מאחר שבכביש נתיב אחד לכל כיוון ואין שוליים. מצב זה אף גורם לסגירתו לעיתים לנסיעה למשך שעה ארוכה, מה שעלול לפגוע בהצלת חיים ומתן טיפול רפואי של המבקשים להגיע למרכז הרפואי פוריה. 

בשנת 2025 פרסמו משרד התחבורה וחברת נתיבי ישראל, על שדרוג קטע דרך באורך של כ-6 ק”מ. בו יתווסף נתיב מצפון לבית החולים פוריה ועד צומת פורייה, ובכך יהפוך מקטע זה לכביש דו-מסלולי. 

במסגרת העבודות ישולבו מרכיבי בטיחות מתקדמים, בהם מפרדה רכה עם צבע משונן לאורכו של הכביש, ובקטע שבין צומת הכניסה לבית העלמין ועד כיכר הזורעים תוקם מפרדה קשיחה לשיפור הבטיחות ומניעת תאונות חזיתיות.

נכון ליולי 2025 הושלם שלב התכנון המפורט של הפרויקט בהמשך, צפויה להתבצע גם הסדרת הכיכר בכניסה הדרומית לבית החולים פוריה, לצד שדרוג והסדרת היציאה והכניסה ליישוב נווה עובד.

## צמתים לאורך הכביש

## ראו גם
* כבישי ישראל

## קישורים חיצוניים
*כביש 768 מצומת אלומות לצומת פוריה - Road 768 from Alumot Junction to Poriya Junction, 13 באוגוסט 2013, בערוץ היוטיוב של IsraelRoads ביוטיוב. 

* כביש 768 ---DRIVING IN ISRAEL ROAD 768 -ISRAEL,  21 באפריל 2019, בערוץ My fun trips ברשת יוטיוב.

## הערות שוליים

קטגוריה:ישראל: כבישים
קטגוריה:הגליל התחתון: כבישים צמתים ומחלפים
קטגוריה:טבריה: תחבורה
קטגוריה:רכס פוריה
האישה בחלון (סרט, 1944)

**האישה בחלון** (באנגלית: **The Woman in the Window**) הוא סרט פשע אפל אמריקאי משנת 1944.

התסריט מבוסס על הנובלה Once Off Guard של ג'.ה. וואליס , בשינויים קלים כדי שיתאים לקוד הייז באותה תקופה.

רוב הסרט מצולם ברחובות ואתרים אפלים כפי שמתאים לסרט אפל. העלילה היא על פרופסור מכובד החולם שאישה פאם פאטאל מושכת אותו להסתבך בפשע. חלק מהשחקנים מופיע בתפקידים שונים במציאות ובחלום.

הסרט היה מועמד לפרס אוסקר לפסקול המקורי הטוב ביותר, דרמה או קומדיה.

## תקציר העלילה
ריצ'רד ונלי (אדוארד ג'י רובינסון) הוא פרופסור מכובד במכללת גוטהם בניו יורק. הוא נפרד מאשתו וילדיו היוצאים לחופשה במיין ופוסע לעבר המועדון הקבוע שלו. ליד המועדון הוא נתקל בחנות שבחלון שלה מוצג דיוקן של אישה יפה. הוא מתבונן בהערצה בציור ונכנס למועדון לשיחה עם חבריו, התובע המחוזי פרנק ללור (ריימונד מאסי) וד"ר ברנקסטין (אדמונד בריאון).

לאחר שתיית מספר כוסות הם נפרדים מוונלי והוא נשאר במועדון ומעיין בשיר השירים. הוא יוצא משם ונתקל שוב בדיוקן המצויר בחלון. לידו מופיעה אישה נאה (ג'ואן בנט) בשם אליס ריד הדומה לזו שבציור. היא משוחחת איתו על בדידות והוא מסכים להצעתה להיכנס לבר לשתייה ואחר כך לדירתה.

לפתע מתפרץ לדירה קלוד מאזרד (ארתור לופט) שהוא אדם עשיר בעל תאגיד ובן זוגה של אליס. כשהוא רואה אותה עם ונלי הוא תוקף אותה ואחר כך מנסה לחנוק את ונלי. בעזרת מספריים שמביאה לו אליס, מצליח ונלי לדקור אותו ולהרגו.

ונלי גורר את הגופה למכוניתו בלילה גשום וזורק אותה בשדה נטוש. מאזרד הוא אדם ידוע ומיד מתחילים חיפושים אחריו. ונלי נפגש מדי פעם עם חברו פרנק וזה מדווח לו על התקדמות החקירה. פרנק לוקח אותו גם לזירת מציאת הגופה וונלי מרגיש שהטבעת מתהדקת מסביבו.

העלילה מסתבכת כששומר הראש של מזארד, אדם מפוקפק בשם היידט (דן דוריה) יודע על קשריו של הבוס שלו עם אליס ומתחיל לסחוט אותה. הוא מבקש 5,000 דולר דמי שתיקה והיא נותנת לו בעזרתו של ונלי חלק מהסכום. בינתיים מקבל ונלי מחברו הרופא מרשם לסם שינה בצורת אבקה. הוא מוסר זאת לאליס בתקווה שתמהל זאת בכוס היין של היידט. היידט שב לקבל את יתרת הכסף אך לא מתפתה לשתות. הוא לא יודע שהמשטרה מחפשת אותו בתור הרוצח וכשהוא יוצא הוא נתקל בשוטרים שיורים בו לאחר שניסה לברוח. הידיעה מגיעה לאליס והיא מתקשרת לונלי להודיע לו שהיידט נהרג והסכנה חלפה. הטלפון מצלצל וונלי שקוע בשינה עמוקה וכאן יש קטע של ג'אמפ קאט. וונלי מתעורר במועדון ולאט לאט מתחיל להבין שכל הסיוט הזה היה חלום.

הוא עוזב את המועדון ונעצר ליד הדיוקן בחלון. אישה נעצרת לידו ומבקשת ממנו אש לסיגריה. הוא בורח מהמקום במהירות וקורא לעברה: לא, אפילו לא עבור מיליון דולר".

## קישורים חיצוניים

* קדימון לסרט האישה בחלון, באתר יוטיוב
* האישה בחלון, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1944
קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי שחור-לבן אמריקאיים
קטגוריה:חלומות בקולנוע
קטגוריה:סרטים אפלים
קטגוריה:סרטים אמריקאיים

קטגוריה:סרטי פריץ לאנג
קטגוריה:סרטים המבוססים על רומנים אמריקאים
כביש 866

**כביש 866** הוא כביש אורך אזורי בגליל העליון המקשר בין צומת חנניה בכביש 85 לבין צומת מירון בכביש 89. אורכו של הכביש הוא 11.4 ק"מ. הכביש מהווה את ציר התנועה הראשי אל קבר רבי שמעון בר יוחאי.

## תולדות הכביש
הכביש נסלל בראשית שנות ה־30 כדי לחבר את כביש 85 לכביש 89 ובכך ליצור את כביש עכו-צפת. בצפת התחבר כביש 89 לכביש ראש פינה - צפת שנסלל כבר במהלך מלחמת העולם הראשונה, והסתיים בצומת עם כביש 90 בראש פינה. סלילת קטע זה סייעה לקישור בין צפת לחיפה, בעקבות קיצור מסלול הנסיעה שעבר קודם לכן דרך טבריה, או בשיירות גמלים בנתיב צר.

בראשית שנות ה־50 אירעו בכביש שני פיגועי ירי בקטע הכביש הסמוך למירון, בהם נהרגו 3 אנשים ונפצעו נוספים.

בשנות ה־50 הוקמו בצד הכביש היישובים פרוד, שפר ואמירים.

## צמתים לאורך הכביש

## ראו גם
* נחל מירון
* כבישי ישראל

## הערות שוליים

קטגוריה:ישראל: כבישים
קטגוריה:הגליל העליון: כבישים
קטגוריה:אמירים (יישוב)
קטגוריה:מירון
קטגוריה:פרוד
רסטה פכטה

**רסטה פכטה** (בגרמנית: **SC Rasta Vechta**) היא קבוצת כדורסל גרמנית מהעיר פכטה שבסקסוניה התחתונה, המתמודדת בבונדסליגה הגרמנית, הליגה הראשונה בגרמניה.

הקבוצה הוקמה בשנת 1979. בעונת 2018/2019 היא חזרה לבונדסליגה בפעם השלישית בתולדות המועדון. העונה הייתה מוצלחת במיוחד, והקבוצה הגיעה לחצי הגמר הפלייאוף והודחה על ידי באיירן מינכן, שזכתה באליפות. שחקן הקבוצה תומאס בריי נבחר לסגן "השחקן המצטיין של הליגה". בעונת 2019/2020 השתתפה בליגת האלופות בכדורסל. בתום עונת 2020/2021 הקבוצה ירדה בחזרה לליגה השנייה בגרמניה.

## קישורים חיצוניים

* 

קטגוריה:קבוצות כדורסל גרמניות